*Мәктәп туры*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2024-2025 нче уку елы**

**5 нче сыйныф**

**Максималь балл – 38**

**I. ТЕСТ (16 балл)**

|  |  |  |  |  |  |  |  |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 |
| **1** | **3** | **4** | **2** | **3** | **4** | **2** | **1** |

**III. Теоретик бирем.**

Сузык авазлар турында языгыз. (**4 балл**)

Укучы мәктәп программасы, дәреслекләрдә бирелгән материалны мөмкин кадәр тулы чагылдырган очракта, биремгә иң югары балл куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**IV. Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(4 балл)**

(Язын / **Кышын** / Көзен) урамда салкын, бозлавык. Кибеттән кайтып баручы бер әби таеп егылды да кулындагы сумкасы читкә очты.

Шул тирәдән ике малай үтеп бара иде. Берсе кычкырып көлде:

― Кара теге карчыкка, акробат диярсең! Вәт цирк! Тизрәк видеога төшерергә кирәк!

Икенчесе, йөгереп килеп, әбигә (барырга / **торырга** / китәргә) булышты, кар өстенә (**сибелгән**/ киткән / кунган) ризыкларны кабат сумкасына тутырды. Аны өенә кадәр озатып куйды. Кабат әйләнеп килгәч, иптәше сорады:

― Ярдәмең өчен күпме (**түләде** / алды / куйды)?

― Рәхмәт әйтте, - диде рәхимле малай. (Р.Габделхакова)

2. Шигырьне укыгыз һәм күп нокталар урынына тиешле хәрефләрне куегыз. **(4 балл)**

Биредә кошлар, җәнлекләр

Читлеккә ябылмаган.

Урманы да койма белән

Уратып алынмаган.

Ул куяннар, ул пошилар,

Ул керпеләр, тилгәннәр

Казандагы зоопарктан,

Ахры, качып килгәннәр. (Р. Миңнуллин)

3. Шигырьдән *мөгаен* сүзенең синонимын күчереп языгыз. (**3 балл**)

**ахры**

4. “Бер рәхмәт мең бәладән коткара” темасына 7 җөмләдән торган инша языгыз. (**7 балл**)